Diari Oficial de la Generalitat Valenciana


Sumari del DOGV 4659, del 29-12-2003 (2003/13552)

RESOLUCIÓ de 16 de desembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de la Pròrroga al Conveni de col·laboració subscrit el 7 de novembre de 2002 entre el Ministeri de Treball i Assumptes Socials (Institut de Migracions i Servicis Socials .IMSERSO), i la Conselleria d'Obres Públiques, Urbanisme i Transports de la Comunitat Valenciana, per a desenrotllar un programa d'accessibilitat en el transport interurbà.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4659

Data del DOGV
:   29-12-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/13963


Data del document
:   16-12-2003

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Obres Públiques, Urbanisme i Transports
    * cooperació administrativa
    * administració central
    * mitjans per a discapacitats

RESOLUCIÓ de 16 de desembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de la Pròrroga al Conveni de col·laboració subscrit el 7 de novembre de 2002 entre el Ministeri de Treball i Assumptes Socials (Institut de Migracions i Servicis Socials ?IMSERSO), i la Conselleria d'Obres Públiques, Urbanisme i Transports de la Comunitat Valenciana, per a desenrotllar un programa d'accessibilitat en el transport interurbà. [2003/X13467]
  
Subscrita, després de la tramitació prèvia reglamentària, entre la Generalitat Valenciana i l'Institut de Migracions i Servicis Socials, el 12 de juny de 2003, una Pròrroga al Conveni de col·laboració subscrit el 7 de novembre de 2002 entre el Ministeri de Treball i Assumptes Socials (Institut de Migracions i Servicis Socials ?IMSERSO), i la Conselleria d'Obres Públiques, Urbanisme i Transports de la Comunitat Valenciana, per a desenrotllar un programa d'accessibilitat en el transport interurbà, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada Pròrroga, que ha quedat inscrita en el Registre de Convenis amb el número 1.052/2003, i que figura com a annex d'esta resolució.
  
València, 16 de desembre de 2003.- La directora general de Relacions amb les Corts i Secretariat del Govern: Alida C. Mas Taberner.
  
Pròrroga al conveni de col·laboració subscrit el 7 de novembre de 2002 entre el Ministeri de Treball i Assumptes Socials (Institut de Migracions i Servicis Socials - IMSERSO), i la Conselleria d'Obres Públiques, Urbanisme i Transports de la Comunitat Valenciana, per a desenrotllar un programa d'accessibilitat en el transport interurbà
  
Madrid, 12 de juny de 2003
  
D'una banda el Sr. Antonio Lis Darder, director general de l'Institut de Migracions i Servicis Socials, IMSERSO, nomenat per Reial Decret 801/2002, de 26 de juliol, i en virtut del que establix l'article 6 i la disposició addicional tretzena de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992, modificada per Llei 4/1999, de 13 de gener.
  
D'una altra el Sr. José Ramón García Antón, conseller d'Obres Públiques, Urbanisme i Transports de la Comunitat València, de conformitat amb l'atribució legal de competències que li atorguen la Llei 5/1983, de 30 de desembre, de Govern Valencià, i facultat mitjançant Acord del Govern Valencià de 3 de juny de 2003.
  
Exposen:
  
Amb data 7 de novembre de 2002 l'IMSERSO i la Conselleria d'Obres Públiques, Urbanisme i Transports de la Comunitat Valenciana van subscriure un conveni de col·laboració per al desenrotllament d'actuacions en matèria d'accessibilitat en el transport interurbà per autobús.
  
La clàusula tretzena del citat conveni establix: ?....es podrà prorrogar la seua vigència per períodes anuals sempre que les parts intervinents així ho acorden de forma expressa amb anterioritat al termini de la vigència, i amb els informes previs i els tràmits preceptius?.
  
Com a conseqüència, les dos parts, el dia 21 de novembre i 10 de desembre de 2002, han manifestat de forma expressa la seua voluntat de prorrogar el conveni de 7 de novembre de 2002.
  
Per tot l'anterior, les parts acorden subscriure el present document de pròrroga d'acord amb les següents
  
Clàusules:
  
Primera
  
Les aportacions per al desenrotllament de la present pròrroga es duran a terme d'acord amb la següent distribució, en euros:
  
FEDER IMSERSO COMUNITAT AUTÒNOMA TOTAL
  
149.800,00 32.100,00 32.100,18 251.029,00
  
Les aportacions de les parts es duran a terme en la forma prevista en la clàusula segona del conveni, a càrrec de les aplicacions econòmiques assenyalades en esta corresponents al Pressupost de 2003.
  
En concret, la Conselleria d'Obres Públiques, Urbanisme i Transports de la Comunitat Valenciana participarà en este projecte, amb una aportació total de trenta-dos mil cent euros (32.100,00 euros), inclosos en el pressupost d'un milió cent setanta-un mil huitanta-dos euros (1.171.082,00 euros), a càrrec de la línia T0816000 millora de la qualitat de l'oferta de transports públics de viatgers i mercaderies del capítol VII del programa 513.30 Ordenació i Coordinació del Transport Terrestre, del Pressupost per al 2003 de la Conselleria d'Obres Públiques, Urbanisme i Transports, que es destinen al finançament del programa d'ajudes per a la renovació, ampliació i millora del parc mòbil destinat als servicis regulars permanents de transport públic de viatgers terrestres integrats en el sistema coordinat de Transport Metropolità d'Alacant (sistema TAM), la convocatòria del qual per al 2003 s'establix en l'Orde de 22 d'abril de 2003 publicada en el DOGV de 6 de maig de 2003.
  
D'altra banda la justificació econòmica haurà d'efectuar-se d'acord amb el que disposa la clàusula dotzena del conveni de referència.
  
Segona
  
La present pròrroga estendrà la seua vigència fins al 31 de desembre de l'any 2003.
  
Tercera
  
En el no indicat expressament en el present document de pròrroga, serà d'aplicació el conveni subscrit el 7 de novembre de 2002.
  
I com a prova de conformitat amb tot el que s'ha exposat abans, les parts intervinents firmen la present pròrroga en triple versió exemplar, a un sol efecte, al lloc i en la data assenyalats en l'encapçalament.
  
Per la Conselleria d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
Pel ministeri de Treball i Assumptes Socials,
  
ANTONIO LIS DARDER